als_Latn dik_Latn sag_Latn
Në të ardhmen, ju mund të furnizoni baterinë e telefonit tuaj me anë të djersës. Shkencëtarët kanë krijuar një tatuazh të përkohshëm, i cili mund të tërheqë elektrone nga acidi laktik i krijuar nga trupi ynë gjatë djersitjes.
Për momentin, energjia e krijuar mund të përdoret vetëm për të ushqyer një bateri bio, por ekipi po punon për të përdorur këtë teknologji për të furnizuar telefonat inteligjentë dhe tabletët. Pajisja funksionon nëpërmjet kripës së acidit laktik i cili prodhohet nga djersa.
Sa më shumë të bëni ushtrime fizike aq më shumë acid laktik prodhon trupi. Gjatë aktiviteteve fizike, trupi ka nevojë për të gjeneruar më shumë energji, kështu ai nis një proces për të djegur sheqernat dhe karbohidratet. Nga kjo prodhohet energji dhe acidi laktik.
Pasi e kanë testuar tek një grup atletësh, studiuesit kanë arritur të bëjnë një hap përpara, duke përdorur këto ngarkesa elektrike për të ushqyer bateri të vogla. Sasia maksimale e energjisë së prodhuar nga një person është 10 microWatt për centimetër katror lëkure.
“Nuk është një vlerë e lartë, por po punojmë për të përmirësuar rendimentin dhe të përdorim këtë teknologji për të furnizuar disa pajisje të vogla elektronike”, deklaroi profesori Ms Jia. Shkencëtarët prezantuan zbulimin e tyre tek Konventa e Shoqatës Amerikane të Kimisë (ACS).
(Herë të lexuara: 300)
als_Latn als_Latn als_Latn als_Latn als_Latn als_Latn